Hallfrid Nybø

Hallfrid «Pus» Stakkevold Nybø (født 30. august 1939 på Reinøya i Troms) er en norsk tidligere politiker (H). Hun møtte fast på Stortinget fra 1985 til 1986.

Nybø er utdannet fra Bedriftsøkonomisk institutt (1967), og arbeidet deretter i forskjellige stillinger innenfor økonomi og regnskap. Hun var daglig leder i Høyres Avis 1987-1990, og arbeidet senere som administrasjonssjef ved Norges Statsautoriserte Revisores Servicekontor (1990–1999) og som regnskapssjef i Den norske Revisorforening (1999–2006).

Nybø var varamedlem i Oslo bystyre 1967-1971, og medlem av formannskapet 1987-1991. Hun var vararepresentant på Stortinget 1985-1989, der hun møtte fast fra oktober 1985 til mai 1986. På Stortinget satt hun i Forbruker- og administrasjonskomiteen.

Hallfrid Nybø har også engasjert seg i kampen for demokrati og menneskerettigheter i Burma.«Jubilanter». Aftenposten Morgen (30. august 1999) Hun er gift med Høyre-kollega Leif Nybø.«I rampelyset Ba(n)kmann blir frontmann». Aftenposten Aften (17. august 1988)

 Referanser 

 Eksterne lenker 


Kategori:Stortingsrepresentanter fra Høyre
Kategori:Stortingsrepresentanter 1985–1989
Kategori:Stortingsrepresentanter for Oslo
Kategori:Høyre-politikere i Oslo
Kategori:Personer fra Tromsø kommune